**“FREAK THE MIGHTY” (*Un Mundo a Su Medida*)**

**BEFORE WATCHING** (Sessió 1)

1. Brainstorm: Demanar als alumnes que intentin recordar quines eren les seves preocupacions abans de començar a l’institut (e.g: si farien nous amics, si serien ben acceptats pels companys de classe, etc.) i mirin de reviure aquells sentiments (e.g: por, nervis, angoixa...)
2. Introducció: Explicar-los que a la pel·lícula que veuran a continuació els protagonistes estan a setè curs (actual 1r de ESO), per tant tenen la seva mateixa edat i preocupacions semblants. Demanar-los que mentre miren la pel·lícula es fixin/anotin amb quines coses de les que els passen als protagonistes s’identifiquen o si reconeixen en ells els mateixos sentiments.
3. *Opcional:* breu resum de la pel·lícula per captar el seu interès

**WHILE WATCHING** (Sessions 1-3)

1. *Opcional:* Es pot fer alguna pausa per fer algun aclariment segons criteri del professor (e.g: parlar-los sobre el cicle artúric i les novel·les de cavalleria, centrar-nos en alguna escena on ells puguin reconèixer actituds/situacions/sentiments que es donen en el context escolar durant aquesta etapa, etc. )

**AFTER WATCHING** (Sessió 3)

1. Després de demanar-los si els ha agradat la pel·lícula, recordar-los que, més enllà de l’argument, tenen importància els temes que s’hi tracten. Extreure alguns dels temes:

* El valor de l’amistat
* El treball cooperatiu
* La construcció de la identitat
* ...

1. En grups poden posar en comú aquells aspectes de la pel·lícula que tracten cadascun d’aquests temes. En acabar es pot fer una posada en comú sobre aquests temes

**Anotacions**:

Pel que fa a l’AMISTAT, és important distingir entre el sentit de pertinença al grup propi de l’adolescència (escena de l’autobús, escena de la fira, etc) i la vertadera amistat (relació entre els dos protagonistes). Es poden analitzar quins són els factors que condiciones aquests tipus de relacions (conveniència, seguretat, protecció en el cas del grup o, en canvi, alteritat, col·laboració, creixement personal en el cas de l’amistat autèntica.

En relació al segon tema, cal que entenguin que COOPERAR significa treballar conjuntament per un objectiu que beneficia a totes les parts. A la pel·lícula l’exemple més clar de cooperació és el que representen els dos protagonistes: un és el cos, l’altre la ment, units en perfecta harmonia per lluitar per allò en què creuen.

Pel que fa a la IDENTITAT, es pot parlar dels factors genètics i els factors mediambientals que defineixen en gran mesura allò que creiem que són: família, escola, grup d’amics... i de com un dels protagonistes construeix la seva identitat a través de la mirada dels altres: com és el fill d’un assassí tothom veu en ell un assassí en potència.

1. Per acabar, es pot analitzar la frase de la mare de Freak quan li explica al seu amic per què ha mort: “tenia el corazón demasiado grande para su cuerpo”. La frase està dita en sentit literal, però en aquest cas té un altre significat. Discutir-lo amb els alumnes.
2. **DINÀMICA DE GRUP:** *El Lazarillo* (Sessió 4)

Definició: Aconseguir una confiança suficient per a que es pugui donar la col·laboració.

Materials: mocadors o venes per tapar els ulls

Durada: 50’

Espai: pati o entrada exterior

Descripció: La meitat del grup té els ulls tapats. Estan agrupats de dos en dos (un cec i un guia). Els guies elegeixen als cecs, sense que sàpiguen qui els condueix. Durant 10 minuts els lazarillos condueixen cecs, després hi ha un canvi de papers (s’escull parella de nou, ara escullen els que abans havien estat cecs). Llavors es comparteixen en plenari els sentiments. El passeig no és una carrera d’obstacles pel cec. Siguem imaginatius (per exemple: posar-lo en presència de sons diferents, deixar-lo sol una estona, fer-li recórrer objectes durant el trajecte). Cada un ha d’estar atent als sentiments que viu interiorment i els que viu la seva parella, en la mesura que els percebi.

Observacions: pot ser que els alumnes que fan de gos pigall cometin l’error de conduir el cec sense donar-li indicacions verbals sobre les accions que durà a terme. Explicar-los que a les persones cegues aquesta actitud no els agrada, perquè la perceben com una agressió i poden reaccionar de manera violenta. Cal preguntar sempre si necessiten ajuda abans d’actuar. També és recomanable dir-los quins són els obstacles amb que es poden trobar (e.g: hi ha dos escales, gira a la dreta, espera un moment, etc.). D’aquesta manera es produeix una relació de cooperació, de respecte i de confiança.